Hvad er gastritis?
8 ud af 1.000 mennesker lider af den udbredte fordøjelsesforstyrrelse gastritis (mavekatar), som kan påvirke livskvaliteten markant. Gastritis er en tilstand med betændelse i mavesækkens slimhinde, og symptomerne kan vise sig lige fra let ubehag til svære mavekramper, kvalme og opkastning.
Selvom det er almindeligt at udvikle gastritis som følge af en autoimmun lidelse, kan lidelsen forårsages af mange forskellige stoffer. Fx kan overdreven rygning og indtagelse af alkohol og antiinflammatoriske midler (NSAID'er) alle være med til at nedbryde mavens beskyttende slimhinde. Denne nedbrydning forårsager irritation, da vores mavesyrer begynder at tære på mavesækken.
Heldigvis er det nemt at stille diagnosen gastritis. Det gøres ved hjælp af en almindelig blod- eller afføringstest, som hurtigt identificerer mulige årsager. Afhængigt af den nøjagtige årsag til gastritis kan behandlingen dog være lidt vanskeligere. Hvis tilstanden skyldes de udløsende faktorer, som vi nævnte ovenfor, kan det kræve simple livsstilsændringer. Hvis årsagen derimod viser sig at skyldes bakterier eller eksisterende autoimmune lidelser, kan din læge forsøge at kombinere syreneutraliserende midler (anticidum), medicin, B12-vitamin og antibiotika.
Den gode nyhed er, at der findes masser af praktiske håndteringsteknikker, hvis du lider af gastritis, og selv små ændringer kan gøre en væsentlig forskel, når det gælder intensiteten af symptomerne. Hvis du har mistanke om, at du muligvis lider af gastritis, skal du selvfølgelig kontakte din læge som det allerførste. Men når først du ved, hvad du har at gøre med, kan opdeling af måltider, selvmedicinering (hensigtsmæssigt) og kosttilskud hjælpe.
Hvis du vil lære mere om gastritis, kan du læse vores omfattende artikel, som bl.a. omfatter den fulde liste over symptomer, potentielle behandlinger, og hvordan man lever med lidelsen.